[{"text_idx": "#000000", "text": "C\u0302u vi vidas c\u0302iujn lingvojn supre de la pag\u0302o ? Ni tradukas rakontojn el Global Voices por ke civitanaj komunikiloj tra la mondo estu alireblaj por c\u0302iuj."}, {"text_idx": "#000003", "text": "Arto kaj kulturoBona novaj\u0302oCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFres\u0302a Novaj\u0302oHistorioHomaj rajtojHomama agadoHumuroIdeojIndig\u0302enojInternaciaj rilatojInterreta aktivismoJunulojJuroKatastrofoKomunikiloj kaj j\u0302urnalismoLaboroLingvoLiteraturoMedioMilito kaj konfliktoMuzikoNutraj\u0302oParolliberecoPolitikoProtestoRajtoj je seksa diverseco (GLAT)RegadoReligioRifug\u0302intojSanoSciencoSportoTeknikaroUnesko (UNESCO)Unuig\u0302itaj Nacioj (UN)Virinoj kaj socia seksoVojag\u0302o"}, {"text_idx": "#000004", "text": "La iniciato \u201cActivismo Lenguas\u201d de Rising Voices ricevis la internacian premion de la denaska lingvo"}, {"text_idx": "#000005", "text": "Ekrankopio de la publika filmeto de Shahedul Khabir Chowdhury filmita dum la ceremonio de enmanigo de la Premio de la internacia denaska lingvo okazinta en Dako, Banglades\u0302o, la 21-an de februaro 2021."}, {"text_idx": "#000006", "text": "La [bn] \u0986\u09a8\u09cd\u09a4\u09b0\u09cd\u099c\u09be\u09a4\u09bf\u0995 \u09ae\u09be\u09a4\u09c3\u09ad\u09be\u09b7\u09be \u0987\u09a8\u09b8\u09cd\u099f\u09bf\u099f\u09bf\u0989\u099f (IMLI) au\u0306 la \u201cInternacia instituto de la denaska lingvo\u201d de Banglades\u0302o aljug\u0302is [en] la prestig\u0302an Premion de la internacia denaska lingvo 2021 al la iniciato \u201cActivismo Lenguas\u201d [es] (cifereca lingva aktivismo) de Rising Voices, kiel agnosko de la \u201cescepta kontribuo de la projekto al la protektado, antau\u0306enigo kaj revigligo de indig\u0302enaj lingvoj\u201d."}, {"text_idx": "#000007", "text": "S\u0302ejko Hasina, c\u0302efministro de la Popola Respubliko de Banglades\u0302o kaj c\u0302efa sponsoro de IMLI, prezentis la premiojn en malgranda ceremonio [bn] okazinta en Dako [eo], Banglades\u0302o, la 21-an de februaro 2021."}, {"text_idx": "#000008", "text": "Estas la unua jaro ke IMLI agnoskas kvar individuojn kaj organizaj\u0302ojn, landajn kaj internaciajn, pro ilia laboro en la kampo de lingvoj. La premioj estas aljug\u0302ataj memore al la Internacia tago de la gepatra lingvo [eo], kiu estas festata tra la mondo la 21-an de februaro ekde sia proklamo en 1999. La kriterioj por la dujara premio prikonsideras \u201cspecialajn kontribuojn al novigado en la kampo de cifereca teknologio por la konservado, protektado kaj revigligo de la \u2018patrina lingvo\u2019 \u201d."}, {"text_idx": "#000009", "text": "Rising Voices [en], la sekcio de Global Voices [Tutmondaj Voc\u0302oj] specialigita pri la konsciigo kaj cifereca inkluzivigo, lanc\u0302is la iniciaton Activismo lenguas [es] por Latinameriko en 2014, post la unua kunveno pri cifereca aktivismo en la indig\u0302ena lingvo [en] kiu okazis en Oaxaca, Meksiko, kaj de kiu Rising Voices estis unu el la kunorganizantoj. Ekde tiu unua renkontig\u0302o, similaj kunvenoj okazis en Kolombio [en], Peruo [en], Bolivio [en], Ekvadoro [fr], Gvatemalo [fr] kaj C\u0302ilio [es], kun la celo krei spacojn kaj retojn por kuna lernado kaj inters\u0302ang\u0302o."}, {"text_idx": "#000010", "text": "Aldone al c\u0302i tiuj eventoj, Rising Voices subtenis malgrandskalajn projektojn de cifereca aktivismo en kvar landoj, kondukis du partoprenajn esplorprojektojn, kreis enretan adresaron [es] de ciferecaj projektoj, kunvenigis reton de ciferecaj aktivuloj por defendi indig\u0302enajn lingvojn [es] kaj lanc\u0302is la kampanjon @ActLenguas [es], kiu invitas aktivulojn alterne partumi en sociaj retejoj siajn spertojn pri la uzado de teknologio por konservado de lingvoj."}, {"text_idx": "#000012", "text": "This award is a testament to the impact that language digital activists are having across Latin America and the great potential of their work."}, {"text_idx": "#000013", "text": "[...] By leveraging the power of the internet and digital technology, these activists are demonstrating the power of these tools to attract new generations of speakers and for their languages to have a greater presence online. We accept this award on behalf of the hundreds of indigenous language activists and their communities, who have shared their vast knowledge and experience with others and made this movement possible. We look forward to continuing to support them as we head into the International Decade of Indigenous Languages in 2022."}, {"text_idx": "#000014", "text": "C\u0302i tiu premio atestas pri la efiko de cifereca aktivismo en la defendo de lingvoj en Latinameriko kaj la granda potencialo de c\u0302i tiu laboro."}, {"text_idx": "#000015", "text": "[...] Uzante la potencon de Interreto kaj cifereca teknologio, c\u0302i tiuj aktivuloj montras la potencon de c\u0302i tiuj iloj por altiri novajn generaciojn de parolantoj kaj por ke iliaj lingvoj havu enrete pli grandan c\u0302eeston. Ni akceptas c\u0302i tiun premion nome de la centoj da aktivuloj engag\u0302itaj favore al indig\u0302enaj lingvoj kaj de iliaj komunumoj, kiuj kundividis siajn vastajn sciojn kaj spertojn kaj kiuj ebligis c\u0302i tiun movadon. Ni antau\u0306g\u0302ojas dau\u0306re subteni ilin dum alproksimig\u0302os la Internacia Jardeko de Indig\u0302enaj Lingvoj ekde 2022."}, {"text_idx": "#000017", "text": "C\u0302i tiu artikolo venas de Rising Voices, projekto de Global Voices, kiu helpas disvastigi civitanajn komunikilojn al lokoj, kie kutime oni ne havas aliron al ili. \u00b7 C\u0302iuj artikoloj"}, {"text_idx": "#000018", "text": "Plej novaj artikoloj pri Banglades\u0302o"}, {"text_idx": "#000019", "text": "Kiel banglades\u0302aj teolaboristoj povas travivi kun taga salajro de malpli ol du dolaroj?"}, {"text_idx": "#000020", "text": "Rooppur: Eta Rusio en Banglades\u0302o"}, {"text_idx": "#000021", "text": "Banglades\u0302o klopodas revivigi la produktadon de muslino, legenda teksaj\u0302o"}, {"text_idx": "#000022", "text": "Juna kuiristo en Bakuo transformis sian apartamenton en restoracion"}, {"text_idx": "#000024", "text": "Meksika kolektivo kiu piratas librojn por kundividi kulturon alfrontas blokadojn"}, {"text_idx": "#000026", "text": "Aboni komentojn de c\u0302i tiu artikolo per retpos\u0302to"}, {"text_idx": "#000027", "text": "C\u0302iuj komentoj estas kontrolitaj de administranto. Ne sendu vian komenton pli ol unufoje c\u0302ar tiu povus esti markita kiel spamo.\nBonvolu konduti respekteme al aliaj. Komentoj kiuj enhavas malamajn esprimojn, obscenaj\u0302ojn kaj personajn atakojn ne estos aprobitaj."}, {"text_idx": "#000028", "text": "Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon."}, {"text_idx": "#000029", "text": "Speciala danko al niaj multaj subtenantoj"}, {"text_idx": "#000030", "text": "Bonvolu subteni nian gravan laboron"}]